Document ID: 32005R1794

Title and Content:
ΚΑΝΟΝΙΣΜΌΣ (ΕΚ) αριθ. 1794/2005 ΤΗΣ ΕΠΙΤΡΟΠΉΣ της 28ης Οκτωβρίου 2005 για τον καθορισμό της συναλλαγματικής ισοτιμίας που εφαρμόζεται σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα το 2005 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (1), τον κανονισμό (ΕΚ) αριθ. 2808/98 της Επιτροπής, της 22ας Δεκεμβρίου 1998, περί των λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα (2), και ιδίως το άρθρο 4 παράγραφος 3 δεύτερη φράση, τον κανονισμό (ΕΚ) αριθ. 1973/2004 της Επιτροπής, της 29ης Οκτωβρίου 2004, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1782/2003 του Συμβουλίου, όσον αφορά τα καθεστώτα στήριξης τα προβλεπόμενα βάσει των τίτλων IV και IVα του εν λόγω κανονισμού και τη χρήση των εκτάσεων γης που προκύπτουν από την παύση καλλιέργειας για την παραγωγή πρώτων υλών (3), και ιδίως το άρθρο 86 παράγραφος 2 δεύτερη φράση και το άρθρο 128 δεύτερη φράση, τον κανονισμό (ΕΚ) αριθ. 1410/1999 της Επιτροπής, της 29ης Ιουνίου 1999, για την τροποποίηση του κανονισμού (ΕΚ) αριθ. 2808/98 περί των λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα και την τροποποίηση του καθορισμού ορισμένων γενεσιουργών αιτίων που αναφέρονται στους κανονισμούς (ΕΟΚ) αριθ. 3889/87, (ΕΟΚ) αριθ. 3886/92, (ΕΟΚ) αριθ. 1793/93, (ΕΟΚ) αριθ. 2700/93 και (ΕΚ) αριθ. 293/98 (4), και ιδίως το άρθρο 2, Εκτιμώντας τα ακόλουθα: (1) Σύμφωνα με το άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 2808/98, όπως τροποποιήθηκε από τον κανονισμό (ΕΚ) αριθ. 2304/2003 (5), η γενεσιουργός αιτία της συναλλαγματικής ισοτιμίας για την ενίσχυση στις ενεργειακές καλλιέργειες που προβλέπεται στον τίτλο IV κεφάλαιο 5 του κανονισμού (ΕΚ) αριθ. 1782/2003 του Συμβουλίου (6) είναι η 1η Ιανουαρίου του έτους για το οποίο χορηγείται η ενίσχυση. (2) Σύμφωνα με το άρθρο 4 παράγραφος 2 του κανονισμού (ΕΚ) αριθ. 2808/98, η γενεσιουργός αιτία της συναλλαγματικής ισοτιμίας για τα ποσά διαρθρωτικού ή περιβαλλοντικού χαρακτήρα είναι η 1η Ιανουαρίου του έτους κατά τη διάρκεια του οποίου λαμβάνεται η απόφαση χορήγησης της ενίσχυσης. (3) Σύμφωνα με το άρθρο 4 παράγραφος 3 πρώτη φράση του κανονισμού (ΕΚ) αριθ. 2808/98, η συναλλαγματική ισοτιμία που χρησιμοποιείται ισούται με τον μέσο όρο, υπολογιζόμενο κατά χρονική αναλογία, των συναλλαγματικών ισοτιμιών που εφαρμόζονται κατά τη διάρκεια του μήνα που προηγείται της ημερομηνίας της γενεσιουργού αιτίας. (4) Σύμφωνα με το άρθρο 86 παράγραφος 1 του κανονισμού (ΕΚ) αριθ. 1973/2004, η γενεσιουργός αιτία της συναλλαγματικής ισοτιμίας που εφαρμόζεται στα ποσά των πριμοδοτήσεων και των πληρωμών που αναφέρονται στα άρθρα 113, 114 και 119 του κανονισμού (ΕΚ) αριθ. 1782/2003, είναι η έναρξη του ημερολογιακού έτους κατά το οποίο χορηγείται η πριμοδότηση ή η ενίσχυση. Σύμφωνα με το άρθρο 86 παράγραφος 2 πρώτη φράση του κανονισμού (ΕΚ) αριθ. 1973/2004, η συναλλαγματική ισοτιμία που χρησιμοποιείται ισούται με τον μέσο όρο, υπολογιζόμενο κατά χρονική αναλογία, των συναλλαγματικών ισοτιμιών που εφαρμόζονται κατά το μήνα Δεκέμβριο που προηγείται της ημερομηνίας της γενεσιουργού αιτίας. (5) Σύμφωνα με το άρθρο 127 παράγραφος 1 του κανονισμού (ΕΚ) αριθ. 1973/2004, η ημερομηνία κατάθεσης της αίτησης συνιστά τη γενεσιουργό αιτία για τον καθορισμό του έτους κατά το οποίο χορηγείται ενίσχυση σε ζώα που καλύπτονται από την ειδική πριμοδότηση, την πριμοδότηση για θηλάζουσα αγελάδα, την πριμοδότηση για σφαγή εκτός εποχής και την ενίσχυση εκτατικοποίησης. Όσον αφορά την πριμοδότηση σφαγής, το έτος καταλογισμού, σύμφωνα με το άρθρο 127 παράγραφος 2 είναι το έτος σφαγής ή εξαγωγής. Σύμφωνα με το άρθρο 128 πρώτη φράση του εν λόγω κανονισμού, η μετατροπή σε εθνικό νόμισμα των ποσών των πριμοδοτήσεων, της ενίσχυσης εκτατικοποίησης και των πρόσθετων ενισχύσεων πραγματοποιείται σύμφωνα με το μέσο όρο, υπολογιζόμενο κατά χρονική αναλογία, των συναλλαγματικών ισοτιμιών που εφαρμόζονται κατά το μήνα Δεκέμβριο που προηγείται του έτους καταλογισμού που καθορίζεται σύμφωνα με το άρθρο 127 του εν λόγω κανονισμού. (6) Σύμφωνα με το άρθρο 4 παράγραφος 1 του κανονισμού (ΕΚ) αριθ. 2808/98, όπως τροποποιήθηκε από τον κανονισμό (ΕΚ) αριθ. 1250/2004 (7), η γενεσιουργός αιτία της συναλλαγματικής ισοτιμίας που εφαρμόζεται στην ενίσχυση ανά εκτάριο είναι η έναρξη της περιόδου εμπορίας για την οποία χορηγείται η ενίσχυση. Σύμφωνα με το άρθρο 4 του κανονισμού (ΕΚ) αριθ. 103/2004 της Επιτροπής, της 21ης Ιανουαρίου 2004, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 2200/96 του Συμβουλίου όσον αφορά το καθεστώς παρέμβασης και απόσυρσης στον τομέα των οπωροκηπευτικών (8), η περίοδος εμπορίας για τις στρεμματικές ενισχύσεις για καρπούς με κέλυφος που προβλέπονται στον τίτλο IV κεφάλαιο 4 του κανονισμού (ΕΚ) αριθ. 1782/2003 αρχίζει την 1η Ιανουαρίου. Σύμφωνα με το άρθρο 1 του κανονισμού (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (9), το άρθρο 2 του κανονισμού (ΕΚ) αριθ. 1577/96 του Συμβουλίου, της 30ής Ιουλίου 1996, για τη θέσπιση ειδικού μέτρου υπέρ ορισμένων οσπριοειδών (10) και το άρθρο 100 του κανονισμού (ΕΚ) αριθ. 1782/2003, η περίοδος εμπορίας για τις στρεμματικές ενισχύσεις για αροτραίες καλλιέργειες που προβλέπονται στον κανονισμό (ΕΚ) αριθ. 1251/1999, για την ενίσχυση οσπριοειδών που προβλέπεται στον κανονισμό (ΕΚ) αριθ. 1577/96, και για την ειδική πριμοδότηση ποιότητας για τον σκληρό σίτο και την πριμοδότηση πρωτεϊνούχων καλλιεργειών που προβλέπονται αντιστοίχως στα κεφάλαια 1 και 2 του τίτλου IV του κανονισμού (ΕΚ) αριθ. 1782/2003, αρχίζει την 1η Ιουλίου. Σύμφωνα με το άρθρο 4 παράγραφος 3 πρώτη φράση του κανονισμού (ΕΚ) αριθ. 2808/98, η συναλλαγματική ισοτιμία που χρησιμοποιείται για τις ενισχύσεις ανά εκτάριο ισούται με τον μέσο όρο, υπολογιζόμενο κατά χρονική αναλογία, των συναλλαγματικών ισοτιμιών που εφαρμόζονταν κατά τη διάρκεια του μήνα που προηγείται της ημερομηνίας της γενεσιουργού αιτίας. (7) Σύμφωνα με το άρθρο 4 παράγραφος 1 τρίτο εδάφιο του κανονισμού (ΕΚ) αριθ. 2808/98, όπως τροποποιήθηκε από τον κανονισμό (ΕΚ) αριθ. 1250/2004, για την πριμοδότηση γαλακτοπαραγωγής και τις πρόσθετες ενισχύσεις που αναφέρονται στον τίτλο IV κεφάλαιο 7 του κανονισμού (ΕΚ) αριθ. 1782/2003, η γενεσιουργός αιτία της συναλλαγματικής ισοτιμίας είναι την 1η Ιουλίου του έτους για το οποίο χορηγείται η ενίσχυση. Σύμφωνα με το άρθρο 4 παράγραφος 3 πρώτη φράση του κανονισμού (ΕΚ) αριθ. 2808/98, η συναλλαγματική ισοτιμία που χρησιμοποιείται για την πριμοδότηση γαλακτοπαραγωγής και τις πρόσθετες ενισχύσεις που αναφέρονται στον τίτλο IV κεφάλαιο 7 του κανονισμού (ΕΚ) αριθ. 1782/2003 ισούται με τον μέσο όρο, υπολογιζόμενο κατά χρονική αναλογία, των συναλλαγματικών ισοτιμιών που εφαρμόζονταν κατά τη διάρκεια του μήνα που προηγείται της ημερομηνίας της γενεσιουργού αιτίας. (8) Το άρθρο 1 του κανονισμού (ΕΟΚ) αριθ. 1793/93 της Επιτροπής, της 30ής Ιουνίου 1993, για το γενεσιουργό αίτιο των γεωργικών ισοτιμιών που θα χρησιμοποιηθούν στον τομέα του λυκίσκου (11), προβλέπει ότι η συναλλαγματική ισοτιμία που εφαρμόζεται για την ενίσχυση στον λυκίσκο, όπως προβλέπεται στο άρθρο 12 του κανονισμού (ΕΟΚ) αριθ. 1696/71 του Συμβουλίου, της 26ης Ιουλίου 1971, περί κοινής οργανώσεως της αγοράς στον τομέα του λυκίσκου (12), ισούται με τον μέσο όρο, υπολογιζόμενο κατά χρονική αναλογία, των συναλλαγματικών ισοτιμιών που εφαρμόζονταν κατά τη διάρκεια του μήνα πριν από την 1η Ιουλίου του έτους συγκομιδής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για το 2005, η συναλλαγματική ισοτιμία που εμφαίνεται στο παράρτημα Ι εφαρμόζεται στα ακόλουθα ποσά: α) ποσό της ενίσχυσης για τις ενεργειακές καλλιέργειες που αναφέρονται στον τίτλο IV κεφάλαιο 5 του κανονισμού (ΕΚ) αριθ. 1782/2003· β) ποσά διαρθρωτικού ή περιβαλλοντικού χαρακτήρα που αναφέρονται στο άρθρο 4 παράγραφος 2 του κανονισμού (ΕΚ) αριθ. 2808/98· γ) πριμοδοτήσεις και ενισχύσεις στον τομέα του πρόβειου κρέατος που προβλέπονται στα άρθρα 113, 114 και 119 του κανονισμού (ΕΚ) αριθ. 1782/2003· δ) πριμοδοτήσεις και πληρωμές στον τομέα του βοείου κρέατος που προβλέπονται στα άρθρα 123, 124, 125, 130, 132 και 133 του κανονισμού (ΕΚ) αριθ. 1782/2003· ε) στρεμματικές ενισχύσεις για καρπούς με κέλυφος που προβλέπονται στον τίτλο IV κεφάλαιο 4 του κανονισμού (ΕΚ) αριθ. 1782/2003. Άρθρο 2 Για το 2005, η συναλλαγματική ισοτιμία που εμφαίνεται στο παράρτημα II εφαρμόζεται στα ακόλουθα ποσά: α) στρεμματικές ενισχύσεις για αροτραίες καλλιέργειες που προβλέπονται από τον κανονισμό (ΕΚ) αριθ. 1251/1999· β) ενίσχυση οσπριοειδών που προβλέπεται από τον κανονισμό (ΕΚ) αριθ. 1577/96· γ) ειδική πριμοδότηση ποιότητας για τον σκληρό σίτο που προβλέπεται στον τίτλο IV κεφάλαιο 1 του κανονισμού (ΕΚ) αριθ. 1782/2003· δ) πριμοδότηση πρωτεϊνούχων καλλιεργειών που προβλέπεται στον τίτλο IV κεφάλαιο 2 του κανονισμού (ΕΚ) αριθ. 1782/2003· ε) πριμοδότηση γαλακτοπαραγωγής και πρόσθετες ενισχύσεις που προβλέπονται στον τίτλο IV κεφάλαιο 7 του κανονισμού (ΕΚ) αριθ. 1782/2003· στ) ενίσχυση για τον λυκίσκο που προβλέπεται στο άρθρο 12 του κανονισμού (ΕΟΚ) αριθ. 1696/71. Άρθρο 3 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Οκτωβρίου 2005.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2443

EuroVoc IDs (Expanded): 2443

Dataset Source: meu

Split: train